# El manual del &granatier;

## Introducció

### Tipus de joc:

Arcade

### Nombre de possibles jugadors:

Multijugador

El &granatier; és un clon del joc Bomberman clàssic, inspirat en el treball del clon Clanbomber.

L'objectiu del joc és córrer per un camp de batalla, utilitzant bombes per a aclarir blocs els i eliminar els adversaris. Sota els blocs s'oculten diverses bonificacions i desavantatges -poden ajudar o dificultar el vostre progrés-.

Una captura de pantalla del &granatier; Una captura de pantalla del &granatier;

## Com es juga

### Objectiu:

Eliminar tots els adversaris.

A cada jugador se li proporcionen cinc tecles que utilitzen per a moure el seu personatge i col·locar les bombes. Per exemple, les tecles predeterminades per al jugador 1 són les tecles &Up;, &Down;, &Left; i &Right; per a moure respectivament en aquestes direccions, i la tecla &Intro; per a posar una bomba. Consulteu la secció Configurar el jugador per a trobar les dreceres de teclat per als altres jugadors, així com per a configurar-les.

El propòsit de col·locar bombes, a més d'atacar als altres adversaris, és destruir els molts blocs escampats pel camp de batalla per a aclarir un camí o descobrir les bonificacions ocultes. Entre les moltes bonificacions que es poden descobrir, es troben les que fan moure més de pressa o que fan augmentar l'abast de l'explosió de les bombes. Com més bonificacions d'aquest tipus recolliu, més fàcil serà eliminar als adversaris i guanyar la tanda. Però, cal tenir en compte que hi ha tants desavantatges que poden desviar-vos, inclosos els que alenteixen o que inverteixen les tecles de moviment.

Per cada tanda guanyada, el jugador rebrà un punt. El primer jugador a guanyar un nombre predefinit de punts (el valor predeterminat és 3), guanyarà la partida!

## Les regles del joc, estratègies i consells

### Els elements

#### El camp de batalla

Els jugadors es troben en un camp de batalla que consta de:

Mur del camp de batalla El mur – defineix el contorn del mapa del camp de batalla i no es pot destruir.

Terreny del camp de batalla El terreny – s'hi pot caminar de forma segura.

Gel del camp de batalla El gel – fa que el terreny rellisqui. Sobre el gel, la velocitat augmentarà i no serà possible aturar-se del tot.

Bloc en el camp de batalla El bloc – es pot destruir amb una bomba i pot contenir una bonificació (o un desavantatge).

Morter de bombes en el camp de batalla El morter de bombes – llançarà bombes que es col·locaran sobre vostre en llocs aleatoris.

Fletxa dreta en el camp de batalla Les fletxes – mouran les bombes que es col·loquen en la direcció que apuntin.

Si no hi ha cap dels elements anteriors, hi haurà un forat a terra i entrar-hi resultarà en caure a les profunditats i morir. El mateix també s'aplicarà si no hi ha un mur en el límit del camp de batalla i el jugador es mou fora d'aquest.

#### Les bonificacions

Les bonificacions són útils per a assolir l'objectiu del joc i els efectes són permanents -fins i tot una vegada que desapareix un desavantatge-. Actualment hi ha les bonificacions següents:

Bonificació de velocitat Velocitat – augmenta lleugerament la velocitat.

Bonificació de bomba Bomba – afegeix una bomba addicional al vostre arsenal, el qual permet col·locar més d'una bomba a la vegada.

Bonificació de potència Potència – augmenta la potència de les bombes, ampliant el seu abast de l'explosió.

Bonificació d'escut Escut – us fa invencible a l'explosió d'una bomba.

Bonificació de llançar Llançar – afegeix la capacitat de llançar les bombes. Senzillament premeu la tecla per a col·locar bombes mentre hi ha una bomba a sota vostre.

Bonificació de xutar Xutar – afegeix la capacitat de moure les bombes. Senzillament correu contra una bomba i la bomba es mourà.

#### Els desavantatges

Els desavantatges són l'oposat a les bonificacions i obstaculitzen al jugador. El millor és que els efectes es perden després d'un temps (amb l'excepció de les bonificacions) i el jugador podrà tornar a jugar amb el seu comportament habitual (incloses les bonificacions). Actualment hi ha els desavantatges següents:

Desavantatge de lentitud Lentitud – fa que us moveu molt lentament.

Desavantatge d'hiperactivitat Hiperactivitat – fa que us moveu una mica MASSA de pressa.

Desavantatge de mirall Mirall – inverteix les tecles de moviment, de manera que amunt es convertirà en avall i l'esquerra en dreta.

Desavantatge d'atabalat Atabalat – us obliga a col·locar bombes contínuament sense control.

Desavantatge de restricció Restricció – evita que col·loqueu bombes.

#### Els elements ambivalents

Aquest tipus de bonificacions no són ni bones ni dolentes, això dependrà majoritàriament de l'entorn. Actualment hi ha les bonificacions neutrals següents:

Bonificació neutral de Pandora Pandora – conté una bonificació o un desavantatge.

Bonificació neutral de resurrecció Resurrecció – ressuscitarà a qualsevol jugador mort.

## Resum de la interfície

### Elements de menú

&Ctrl;N Joc Nova

- Comença una partida nova.

&Ctrl;Q Joc Surt

- Surt del &granatier;.

Arranjament Reprodueix els sons

- Alterna si s'hauran de reproduir els sons. El valor predeterminat és que estan activats.

De manera addicional, el &granatier; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

## Configuració del joc

Per a obrir el diàleg de configuració, seleccioneu l'element de menú Arranjament Configura el &granatier;….

### General

Podreu canviar els punts necessaris per a guanyar el joc i el temps d'una tanda. Un cop transcorregut el temps, s'iniciarà el mode de mort sobtada.

A més, podreu ajustar la velocitat inicial, l'abast de l'explosió i l'arsenal de bombes.

Una captura de pantalla de la configuració en el &granatier; Una captura de pantalla de la configuració en el &granatier;

### Tema

Per a seleccionar el tema amb el qual voleu jugar, aneu a la secció Tema. El tema es carregarà fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar el tema predeterminat.

Una captura de pantalla de la configuració en el &granatier; Una captura de pantalla de la configuració en el &granatier;

### Camp de batalla

Per a seleccionar el camp de batalla amb el qual voleu jugar, aneu a la secció Camp de batalla. El camp de batalla es carregarà fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar el camp de batalla predeterminat.

Si teniu camps de batalla per al Clanbomber que heu fet vosaltres mateixos, els podeu a `~/.clanbomber/maps` . Els camps de batalla del Clanbomber ja s'inclouen amb el &granatier;.

Una captura de pantalla de la configuració en el &granatier; Una captura de pantalla de la configuració en el &granatier;

Si seleccioneu el Mode aleatori, s'utilitzarà un camp de batalla aleatori per a cada tanda nova. Si hi ha camps de batalla amb els que no voleu jugar, els podeu desmarcar.

Una captura de pantalla de la configuració en el &granatier; Una captura de pantalla de la configuració en el &granatier;

### Jugador

Per a seleccionar el jugador amb el qual voleu jugar, aneu a la secció Jugador i seleccioneu els jugadors amb les caselles de selecció. Les dreceres es poden canviar fent clic sobre el botó de l'acció que voleu canviar i després prement la tecla que voleu utilitzar. Els canvis es carregaran fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar les dreceres predeterminades.

Una captura de pantalla de la configuració en el &granatier; Una captura de pantalla de la configuració en el &granatier;

## Crear un camp de batalla personalitzat

Un camp de batalla en el &granatier; consta de dos fitxers, `nom_del_camp.desktop` i `nom_del_camp.xml` .

El fitxer `role="extension" >desktop` conté les metadades com el nom o l'autor del camp de batalla i consta de les entrades següents.

    [Arena]
    Name=El meu camp de batalla
    Description=Aquest és el meu primer camp de batalla
    Type=XML
    FileName=nom_del_camp.xml
    Author=Jordi Usuari
    AuthorEmail=jordiusuari@foo.org

Podeu triar el nom que vulgueu, però `FileName` haurà de ser el nom del fitxer `.xml`.

El fitxer `.xml` conté el mapa real del camp de batalla.

    <?xml version="1.0"?>
    <Arena arenaFileVersion="1" rowCount="13" colCount="17">
      <Row>    ==== ====    </Row>
      <Row>  ===+++++++===  </Row>
      <Row>  =+++++_+++++=  </Row>
      <Row> ==+++=_p_=+++== </Row>
      <Row>==++===_-_===++==</Row>
      <Row>=+++=++_-_++=+++=</Row>
      <Row> +++++-- --+++++ </Row>
      <Row>=+++=++_-_++=+++=</Row>
      <Row>==++===_-_===++==</Row>
      <Row> ==+++=_p_=+++== </Row>
      <Row>  =+++++_+++++=  </Row>
      <Row>  ===+++++++===  </Row>
      <Row>    ==== ====    </Row>
    </Arena>

No hi ha cap límit per a `rowCount` i `colCount`, de manera que podreu triar la mida del camp de batalla. Per al mapa del camp de batalla, s'utilitzen els símbols següents.

    «=» un element de mur
    « » un element de forat
    «_» un element de terreny
    «+» un element de bloc
    «x» crearà aleatòriament un bloc o un element de terreny
    «-» un element de gel
    «o» un element de morter
    «u» una fletxa cap amunt
    «r» una fletxa cap a la dreta
    «d» una fletxa cap avall
    «l» una fletxa cap a l'esquerra
    «p» una posició del jugador

## Crèdits i llicència

&granatier;

Copyright del programa 2009 Mathias Kraus k.hias@gmx.de

Copyright dels gràfics 2009 Mathias Kraus k.hias@gmx.de

Copyright dels gràfics 2009 Arturo Silva jasilva28@gmail.com

Copyright de la documentació 2009 Mathias Kraus k.hias@gmx.de

Traductor de la documentació: &credits.Antoni.Bella;

&underFDL; &underGPL;
&documentation.index;